|  |
| --- |
| **ΣΧΕΔΙΑΓΡΑΜΜΑ 19ης ΕΝΟΤΗΤΑΣ** |
| **Η καθιέρωση της  συνταγματικής  μοναρχίας** |
|   Η Εθνοσυνέλευση (1 843-1844) ψηφίζει σύνταγμα (1 844): Το σύνταγμα του 1 844 καθιέρωσε τη συνταγματική μοναρχία. Την εκτελεστική εξουσία ασκούσε ο βασιλιάς δια των υπουργών που διόρι­ζε και έπαυε. Τη νομοθετική εξουσία ασκούσαν ο βασιλιάς, η Γερουσία και η Βουλή. Τη δικαστική εξουσία ασκούσαν οι δικαστές που διόριζε και έπαυε ο βασιλιάς. |
| **Η διαμάχη αυτοχθόνων-ετεροχθόνων** |
|   Κατά τη διάρκεια της Εθνοσυνέλευσης εκδηλώθηκε σύγκρουση αυτοχθόνων και ετεροχθόνων.  Λόγος της διαμάχης ήταν ο διορισμός στη διοίκηση ετεροχθόνων.  Στους ετερόχθονες, τελικά, απαγορεύτηκε ο διορισμός σε διοικητικές θέσεις (πλην στρατού και εκπαίδευσης) και η εκλογή τους ως βουλευτών έξω από τους οικισμούς τους. |
| **Η λειτουργία του πολιτεύματος** |
|   Ο βασιλιάς είχε υπερεξουσίες.  Τα κόμματα δεν ήταν θεσμικά αναγνωρισμένα.  Ο νικητής των εκλογών του 1845 Ι. Κωλέττης εφάρμοσε μεθόδους ασύμβατες με τη δημοκρατία (παραβίαση συντάγματος, καλπονοθεία, χρηματισμός κ.ά.). |
| **Μεγάλη Ιδέα και αλυτρωτισμός** |
|   Η καχεξία του ελληνικού κράτους και οι πολλοί υπόδουλοι Έλληνες έστρεψαν τους Έλληνες στην επιδίωξη επέκτασης της Ελλάδας.  Ο Ι. Κωλέττης, για να εκφράσει αυτή την επιδίωξη χρησιμοποίησε τον όρο «Μεγάλη Ιδέα» (1 844). Λέγεται και αλυτρωτισμός.  Τη Μεγάλη Ιδέα ασπάστηκαν και επιδίωξαν με πάθος κράτος και πολίτες έως το 1923.  Ορισμένοι, όπως ο Μαυροκορδάτος, πίστευαν και υποστήριξαν ότι πρώτα έπρεπε να αναπτυχθεί η Ελλάδα και μετά να επιδιώξει την επέκταση της. |
| **Ο Κριμαϊκός  πόλεμος  (1854-1856) και ο ελληνισμός** |
|   Οι Ρώσοι συγκρούστηκαν με τους Τούρκους (τους υποστήριζαν οι Αγγλογάλλοι) κυρίως στην Κριμαία.  Οι Έλληνες οργάνωσαν εξεγέρσεις στη Θεσσαλία, την Ήπειρο και τη Μακεδονία.  Άγγλοι και Γάλλοι καταλαμβάνουν τον Πειραιά (1 854-1 857).  Οι Ρώσοι ηττώνται.  Οι Τούρκοι, πιεζόμενοι από τις Δυνάμεις, παρέχουν ισότητα σε όλους τους κα­τοίκους (Χάτι Χουμαγιούν, 1 856).  Τα παλαιά κόμματα στην Ελλάδα διαλύονται. |
| **Η έξωση του Όθωνα (1862)** |
|   Η «νέα γενιά» ζητάει αλλαγές.  Το ρεύμα κατά του Όθωνα, ο οποίος αποδεικνύεται ανεπαρκής στα νέα δεδο­μένα, διογκώνεται.  Στο Ναύπλιο εκδηλώνεται επανάσταση (1 Φεβρουαρίου 1862), χωρίς συνέ­πειες σοβαρές για τον Όθωνα.  Δε συμβαίνει το ίδιο με την εξέγερση στην Αθήνα (Οκτώβριος 1862).  Ο Όθωνας εκδιώκεται (1 802).  Πεθαίνει στο Μόναχο έκπτωτος από το βασι­λικό αξίωμα (1 867). |

Δημοσιεύτηκε 10th September 2015 από τον χρήστη [ΑΡΙΣΤΕΙΔΗΣ ΧΑΤΖΗΣ](http://www.blogger.com/profile/09965951808539168439)